Mali ste už večer chuť na slané palacinky? Aj ja. 🙂 Zastavilo ma to, čo zrejme aj vás. Množstvo sacharidov v bežnej múke. Hmm ... čo tak použiť inú múku? Napríklad makovú? Máte pravdu. Maková múka nie je celkom bežná. Chutí ale vynikajúco a nemá veľa sacharidov. Navyše kontrast tmavej palacinky s tvarohovou plnkou je úžasný, čo poviete?
Poďte si pripraviť netradičné slané bezlepkové palacinky s proteinom a makovou múkou. A s naozaj nízkym obsahom sacharidov...... Skutočne palacinky vhodné na večeru. Dokonca sa môžete aj podeliť. Sú sýte, preto by ste štyri ani nezjedli. Či áno? Skúste.
Suroviny na slané bezlepkové palacinky s proteinom
Postup prípravy slaných bezlepkových palaciniek s proteinom
1
Sypké suroviny zmiešajte, pridajte olej, vajce a polovicu mlieka. Vytvorte hustejšie cestíčko. Postupne prilievajte ostatné mlieko.
2
Na panvicu dajte trochu olivového oleja a rozohrejte ju. Naberačkou na ňu nalejte primeranú dávku cesta a klasickým spôsobom upražte palacinku.
3
Hotové ešte teplé palacinky (mali by byť 4, aspoň mne toľko z uvedených surovín vyšlo) prikryte druhým tanierom. Nechajte ich tak kým nepripravíte plnku. Inak sa vám budú pri stáčaní do roliek príliš lámať.
4
Nakrájajte pažítku a zmiešajte ju s tvarohom. Podľa vlastnej chuti pridajte soľ. Môžete ochutiť aj bylinkami. Postupne každú palacinku potrite plnkou, poukladajte lístky baby špenátu a opatrne ju stočte do rolky. Záleží už len na vašej fantázii, ako ju naservírujete.
Tipy pre vás
Keď ste kuchár začiatočník, dajte pozor. Palacinky sa trochu horšie obracajú, treba byť opatrný, aby sa neroztrhli. Urobte ich radšej menšie.
Dobrým nápadom je namiesto klasických roliek pripraviť slanú palacinkovú tortu. Najbližšie to vyskúšam aj ja. 🙂
Zlato skryté v extra panenskom olivovom oleji
Už Homér považoval olivový olej za tekuté zlato. A veru je. Kvalitný extra panenský olivový olej má drahocenné účinky na zdravie. Hlavné dôvody prečo sa odporúča používať ho v hojnej miere?